خادم الحرمین الشریفین

خادم الحرمین الشریفین (Custodian of the Two Holy Mosques)
() ایک صالح شاہی لقب ہے جسے بہت سے مسلم  حکمرانوں  نے استعمال کیا  ہے بشمول ایوبی خاندان، مملوک سلاطین مصر، سلاطین عثمانی اور موجودہ دور کے شاہانِ سعودی عرب۔ خادم الحرمین شریفین کے معنی "دو مقدس حرم ( مسجد الحرام اور مسجد نبوی) کے خادم" کے ہیں۔

 تاریخ 
تاریخی طور پر کہا جاتا ہے کہ سب سے پہلی مرتبہ اس لقب کا استعمال صلاح الدین ایوبی کے لیے کیا گیا تھا۔ اس کے بعد مملوک حکمرانوں کو شکست دینے کے بعد عثمانیوں نے مکہ اور مدینہ فتح کیا تو سلطان سلیم اول نے یہ لقب اپنایا۔ سلیم اول کے بعد محمد وحید الدین (جو سلطنت عثمانیہ کے آخری سلطان تھے) تک تمام عثمانی سلطانوں کے لیے یہ لقب استعمال کیا گیا۔ سعودی عرب کے فرمانرواؤں میں سب سے پہلے شاہ فہد بن عبدالعزیز نے یہ لقب 1986ء میں اپنایا۔ اس سے پہلے سعودی بادشاہوں کے لیے صاحبِ جلال کا لفظ استعمال کیا جاتا تھا جسے شاہ فہد نے تبدیل کرا کر خادم الحرمین شریفین کر دیا۔ شاہ فہد کی وفات کے بعد شاہ عبداللہ بن عبدالعزیز اور شاہ سلمان بن عبد العزیز آل سعود نے بھی یہی لقب اپنایا۔

 مزید دیکھیے 
 حرمین شریفین
 صاحب جلال

 حوالہ جات 

زمرہ:اسلامی القاب
زمرہ:اشرافیہ کے القاب
زمرہ:حکومت سعودی عرب
زمرہ:حکومت سلطنت عثمانیہ
زمرہ:خادم الحرمین الشریفین
زمرہ:سربراہان ریاست
زمرہ:سعودی عرب میں اسلام
زمرہ:شاہی القاب
زمرہ:ویکی ڈیٹا سے مطابقت رکھنے والی مختصر تفصیل
زمرہ:جزیرہ نما عرب
زمرہ:تاریخ عرب
زمرہ:اسلامیت
زمرہ:مکہ
زمرہ:مذہبی قائدین کے کردار
زمرہ:مدینہ
زمرہ:دنیائے عرب
زمرہ:القاب